Na temelju članka 35. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst) i članka 29. Statuta Grada Cresa (SN PGŽ br. 29/09, 13/14) Gradsko vijeće Grada Cresa, na svojoj sjedinici održanoj dana \_\_\_\_\_\_\_\_\_\_\_\_2016. donosi

**ODLUKU**

**o davanju Suglasnosti za sklapanje Ugovora o partnerstvu s Vodoopskrba i odvodnja Cres Lošinj d.o.o. na projektu**

**'' Rekonstrukcija mješovitog sustava odvodnje u razdjelni sustav i rekonstrukcija vodovoda na području aglomeracije Cres''**

**Članak 1.**

Gradsko vijeće Grada Cresa daje suglasnost za sklapanje Ugovora o partnerstvu s prijaviteljem Vodoopskrba i odvodnja Cres Lošinj d.o.o. koja je prijavitelj projekta na Operativni program ''Zaštita okoliša'' 2007.-2013. godine, prioritet 2. Zaštita vodnih resursa Hrvatske kroz poboljšanje sustava vodoopskrbe i integriranog sustava upravljanja otpadnim vodama, na Poziv na dostavu prijedloga projekata ''Financiranje provedbe investicijskih projekata koji se odnose na manje dijelove sustava javne vodoopskrbe/odvodnje br. EN.2.1.17. s projektom ''Rekonstrukcija mješovitog sustava odvodnje u razdjelni sustav i rekonstrukcija vodovoda na području aglomeracije Cres'' .

**Članak 2.**

Ovlašćuje se Gradonačelnik Grada Cresa za sklapanje Ugovora o partnerstvu s Vodoopskrba i odvodnja Cres Lošinj d.o.o. na projektu '' Rekonstrukcija mješovitog sustava odvodnje u razdjelni sustav i rekonstrukcija vodovoda na području aglomeracije Cres'' .

**Članak 3.**

Vrijednost investicije prema provedenom postupku javne nabave iznosi 3.193.109,87 kn bez PDV-a.

Sredstva za provedbu ove investicije osigurati će se iz slijedećih izvora:

Kohezijski fond – maksimalno 85% od iznosa prihvatljivih izdataka

Hrvatske vode – 5% od iznosa prihvatljivih izdataka

Vodoopskrba i odvodnja Cres Lošinj d.o.o. s partnerom Gradom Cresom, minimalno 10% od iznosa prihvatljivih izdataka te sve neprihvatljive izdatke (PDV).

**Članak 4.**

Sredstva za provedbu ove investicije u skladu sa člankom 3., stavak 2, ove Odluke osigurati će se u Planu poslovanja prijavitelja Vodoopskrba i odvodnja Cres Lošinj d.o.o. za 2015. i 2016. godinu kao i Proračunu Grada Cresa za 2015. i 2016. godinu.

**Članak 5.**

Ova Odluka stupa na snagu danom donošenja, a objaviti će se u Službenim novinama Primorsko-goranske županije.

KLASA:

URBROJ:

Cres, \_\_\_\_\_\_\_\_\_.2016.

GRAD CRES

GRADSKO VIJEĆE

Predsjednik:

Marčelo Damijanjević